**SUSITARIMAS DĖL SUTARTIES NR. S-493 PAPILDOMŲ IR (AR)**

**NEATLIEKAMŲ DARBŲ Nr. 32**

2024-10-17

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**Jungtinės veiklos ūkio subjektų grupė, kurią sudaro UAB „Fegda“ ir UAB „Tilsta“** (atsakingas partneris – UAB „Fegda“) atstovaujama šį dokumentą pasirašančio įgalioto bendrovės darbuotojo (toliau - **Rangovas**),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2023-05-18 Šalys sudarė pirkimo sutartį Nr. S-493 „Magistralinio kelio A5 Kaunas–Marijampolė–Suvalkai ruožo nuo 56,83 iki 72,50 km rekonstravimas“ (toliau – **Sutartis**);
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu, atliekant elektroninių ryšių (telekomunikacijų) darbus, Rangovas pastebėjo, kad numatyti įrengti sumūryti iš blokelių ryšių kanalizacijos šuliniai 800x800x1000 mm yra per maži šviesolaidinių kabelių movų ir kabelių atsargų talpinimui bei aptarnavimui bei pasiūlė įrengti didesnio gabarito 1290x1140x1400 mm RKŠ-2 tipo šulinius, todėl atsirado poreikis atlikti papildomus darbus (detalizuoti **Priede Nr. 1**), kurių kaina sudaro 7.094,20 Eur be PVM;
4. Sutarties vykdymo metu, dėl aukščiau minėtų priežasčių, atsirado poreikis neatliekamiems (atsisakomiems) darbams (detalizuoti **Priede Nr. 1**), kurių kaina sudaro 15.320,28 Eur be PVM;
5. Sutarties 144 p. Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties XII skyriaus nuostatomis, sudaro šį susitarimą Nr. 32 dėl papildomų ir neatliekamų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 8.583,98 Eur (aštuoni tūkstančiai penki šimtai aštuoniasdešimt trys eurai, 98 ct).
   2. papildomų darbų kaina be PVM yra 7.094,20 Eur (septyni tūkstančiai devyniasdešimt keturi eurai, 20 ct).
   3. 21 proc. PVM yra 1.489,78 Eur (vienas tūkstantis keturi šimtai aštuoniasdešimt devyni eurai, 78 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 18.537,54 Eur (aštuoniolika tūkstančių penki šimtai trisdešimt septyni eurai, 54 ct).
   2. neatliekamų darbų kaina be PVM yra 15.320,28 Eur (penkiolika tūkstančių trys šimtai dvidešimt eurų, 28 ct).
   3. 21 proc. PVM yra 3.217,26 Eur (trys tūkstančiai du šimtai septyniolika eurų, 26 ct).
3. Šalys susitaria dėl bendros keičiamos darbų vertės (kainos):
   1. viso papildomų ir neatliekamų darbų vertė (kaina) su PVM yra 9.953,56 Eur (devyni tūkstančiai devyni šimtai penkiasdešimt trys eurai, 56 ct).
   2. papildomų ir neatliekamų darbų vertė (kaina) be PVM yra 8.226,08 Eur (aštuoni tūkstančiai du šimtai dvidešimt šeši eurai, 08 ct).
   3. 21 proc. PVM yra 1.727,48 Eur (vienas tūkstantis septyni šimtai dvidešimt septyni eurai, 48 ct).
4. Šalys susitaria pakeisti Sutarties 12 punkte numatytą Sutarties kainą ir išdėstyti punktą nauja redakcija:

*„Tiekėjo pasiūlyme nurodyta preliminari sutarties kaina, nustatyta viešojo pirkimo metu yra 224 526 384,55 EUR su PVM (du šimtai dvidešimt keturi milijonai penki šimtai dvidešimt šeši tūkstančiai trys šimtai aštuoniasdešimt keturi eurai, 55 ct); suma be PVM yra 185 558 995,50 EUR (vienas šimtas aštuoniasdešimt penki milijonai penki šimtai penkiasdešimt aštuoni tūkstančiai devyni šimtai devyniasdešimt penki eurai, 50 ct)*“.

1. Dėl aukščiau šiame Susitarime nurodytų sąlygų, Sutarties 12 punkte numatyta Sutarties kaina sumažėja toliau nurodyta suma: 9.953,56 Eur (su PVM). Galutinė Sutarties kaina yra*: 224.526.384,55 Eur* (su PVM).
2. Šalys susitaria, kad dėl papildomų darbų nėra suteikiamas papildomas darbų atliko terminas.
3. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
4. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
5. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
6. Susitarimas yra neatskiriama ir sudėtinė Sutarties dalis.
7. Susitarimo priedai:

9.1. Priedas Nr. 1 – Darbų pakeitimas Nr. 33;

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Fegda“**  Geologų g. 12, LT-02190 Vilnius  Įmonės kodas 110801759    El. p. vilnius@fegda.lt  A.s. LT27 2150 0510 0001 1527OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |
|  |  |
|  |  |